ทำไม Qorvo บริษัทผลิตชิปเสาสัญญาน 5G จึงได้รับผลประโยชน์จากการลงทุนครั้งใหญ่ของ Joe Biden ?
ภายใต้งบลงทุนที่ใหญ่ที่สุดของประเทศสหรัฐ 2.25 ล้านล้านดอลลาร์ หนึ่งในนั้นเป็นแผนการเร่งติดตั้งระบบอินเทอร์เน็ตให้ครอบคลุม ซึ่งอนาคตของเรื่องนี้ก็คือ “5G”

Qorvo ถือเป็นผู้นำธุรกิจผลิตชิป Radio Frequency (RF) ซึ่งเราใช้มันทุกวันและอยู่ใกล้ตัวมาก ตัวอย่างเช่น การเชื่อมต่อ WiFi, Bluetooth หรือสัญญาน Internet ที่ใช้ในมือถือ ทั้งหมดล้วนมีชิป RF อยู่เบื้องหลัง ถ้าให้พูดง่าย ๆ “การเชื่อมต่อแบบไร้สายทั้งหมด (Wireless)” ต้องใช้ชิป RF เป็นหลัก

Qorvo มีรายได้ 70% มาจากการขายชิปที่ใช้ในอุปกรณ์ Electronic พื้นฐานรอบตัวเรา เช่น มือถือ โน้ตบุ้ค และเครื่องใช้ไฟฟ้ากลุ่ม IoTs ที่ต้องการเชื่อมต่อกับอุปกรณ์อื่น ขณะที่รายได้อีก 30% มาจากกลุ่มผู้ติดตั้งเสาสัญญานที่กำลังจะเติบโตเร็วมากในปี 2021 จากการเร่งขยาย 5G ทั่วโลก

นอกจากนี้ถ้าไปดูนโยบายประเทศใหญ่ ๆ เราจะเห็นว่าระบบ 5G กำลังถูกเร่งติดตั้ง โดยเฉพาะสหรัฐที่ Joe Biden ประกาศแผนลงทุนในโครงสร้างพื้นฐานมูลค่ารวม 2.25 ล้านล้านดอลลาร์ออกแล้ว

ขณะที่ จีน สหภาพยุโรป ญี่ปุ่น เตรียมอนุมัติงบประมาณขนาดใหญ่เช่นกัน เพื่อกระตุ้นเศรษฐกิจให้หลุดจากวิกฤตโควิด โดยส่วนหนึ่งจะถูกนำมาสร้างเสาสัญญาน 5G เพื่อนำไปต่อยอดการพัฒนาเทคโนโลยีในอนาคตอย่างรถยนต์ไร้คนขับ, Smart Factory, AR, VR ดังนั้นจึงเป็นสิ่งที่ทุกประเทศต้องเร่งติดตั้งถ้าไม่อยากถูกทิ้งไว้ข้างหลัง
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน